cyanic-selkie/wikianc huggingface dataset:
இராமாபுரம், கடப்பா மாவட்டம்
இராமாபுரம், இந்தியாவில் உள்ள ஆந்திர மாநிலத்தில் இக்கிராமம் உள்ளது. இக்கிராமம் கடப்பா மாவட்டத்திற்கு உட்பட்டது. இக்கிராமம் கடப்பா வருவாய் பிரிவின் சக்கரையப்பட் வட்டத்தில் அமைந்துள்ளது.
திருகோணமலை ஆலடி விநாயகர் ஆலயம்
ஆலடி விநாயகர் ஆலயம் இலங்கையின் கிழக்கே திருகோணமலை நகரில் அமைந்துள்ள விநாயகர் ஆலயம்.
அமைவிடம்
திருகோணமலை ஸ்ரீ பத்திரகாளி அம்மன் ஆலயத்தின் அருகே அதன் ஈசானமூலையில் அமைந்துள்ளது. ஆலயமுன்றலில் நின்றவாறு ஈழத்தில் மிகப்பிரசித்திபெற்ற பழம்பெரும் ஆலயமாகிய திருக்கோணேசர் ஆலயத்தினை அடியவர்கள் தரிசிக்கலாம் என்பது சிறப்பம்சமாகும்.
வரலாறு
சுமார் நூறு ஆண்டுகளுக்கு முன்னால் மாத்தளையிலிருந்து வந்த வணிகர்கள் ஐயனார் கேணியடியில் வைத்து வழிபட்டுவந்த கேணியடிப்பிள்ளையாரை எடுத்து வந்து தற்போது ஆலடி விநாயகர் ஆலயம் அமைந்துள்ள இடத்தில் பிரதிஷ்டை செய்து 1905 இல் மடாலயம் அமைத்து வழிபட்டு வந்திருக்கிறார்கள்.
சிறப்பம்சம்
கிழக்கு மாகாணத்தில் இவ்வாலயத்தில்தான் முதன்முதலாக பஞ்சமுகவிநாயகர் பிரதிஷ்டை செய்யப்பட்டுள்ளார்.
திருவிழாக்கள்
சித்திராபூரணையைத் தீர்த்ததினமாகக் கொண்டு பத்து நாள் அலங்கார உற்சவமும், மாதசதுர்த்தி, விநாயகவிரதம், கஜமுகாசூரசம்காரம், சர்வாலயதீபம், திருவெம்பாவை, சுவர்க்கவாயில் ஏகாதசி, தைப்பூசம் முதலியனவும் நைமித்திய பூஜை வழிபாடுகளாக நடைபெற்று வருகின்றன. மார்கழி மாதம் முழுவதும் திருப்பள்ளியெழுச்சிப் பூசையும், சங்காபிஷேகமும் இங்கு சிறப்பாக நடைபெற்று வருகின்றன. சித்திராபூரணையன்று ஆலடிவிநாயகப் பெருமான் கடற்தீர்த்தம் ஆடச்செல்வார்.
உசாத்துணை
பண்டிதர் இ. வடிவேல் எழுதிய திருகோணமலை மாவட்டத் திருத்தலங்கள் எனும் நூல்.
மாடபுரம்
மாடபுரம், வெளியாகவிருக்கும் இந்தியத் தமிழ் திரைப்படம். இதனை பிரவின் இயக்குகிறார். இப்படத்தில் நடிக்கும் இளம் நடிகர்கள் அனைவரும் புதுமுகங்கள் ஆகும்.
திருகோணமலை ஆலடி விநாயகர் ஆலயம்
வெளி இணைப்புகள்
பகுப்பு:திருகோணமலையில் உள்ள கோயில்கள் பகுப்பு:சைவக்குருமார்களின் ஆலயங்கள் பகுப்பு:இலங்கையில் உள்ள பிள்ளையார் ஆலயங்கள்
மாடபுரம்
நடிப்பு
பகுப்பு:2013 தமிழ்த் திரைப்படங்கள்
வின்சென்சோ பரோன்
வின்சென்சோ பரோன் (Vincenzo Barone) இத்தாலி நாட்டைச் சேர்ந்த ஒரு வேதியியலாளர் ஆவார். 1952 ஆம் ஆண்டு நவம்பர் மாதம் 8 ஆம் நாள் இத்தாலியின் அங்கோனா நகரத்தில் இவர் பிறந்தார். கோட்பாட்டு மற்றும் கணக்கீட்டு வேதியியல் துறையில் நிபுணத்துவம் பெற்றவராக இவர் செயல்பட்டார்.
1994 ஆம் ஆண்டில் நேபிள்சு பல்கலைக்கழகத்தில் இயற்பிய வேதியியல் பாட முழு பேராசிரியராகவும், 2009 ஆம் ஆண்டு முதல் சுகூலா நார்மலே சுப்பீரியோர் டி பிசா எனப்படும் உயர்கல்வி நிறுவனம் லா நார்மலேவில்  கோட்பாட்டு மற்றும் கணக்கீட்டு வேதியியல் பேராசிரியராகவும் பணியாற்றியுள்ளார். 2016 ஆம் ஆண்டு சுகூலா நார்மலின் இயக்குநராகவும் தேர்ந்தெடுக்கப்பட்டார். பேராசிரியர்கள் குழுவுடன் ஏற்பட்ட மோதல் காரணமாக எழுந்த நம்பிக்கையில்லா வாக்கெடுப்பு காரணமாக 2019 ஆம் ஆண்டு இப்பதவியை விட்டு விலகினார்.
2011 முதல் 2013 வரை இத்தாலிய வேதியியல் கழகத்தின் தலைவராக இருந்துள்ளார். குவாண்டம் மூலக்கூறு அறிவியல் அகாடமி, ஐரோப்பிய அறிவியல் அகாடமி, மற்றும் இராயல் வேதியியல் கழகம் ஆகியவற்றின் உறுப்பினராகவும் இருந்துள்ளார்.
புற இணைப்புகள்
பகுப்பு:1952 பிறப்புகள் பகுப்பு:வாழும் நபர்கள் பகுப்பு:வேதியியலாளர்கள் பகுப்பு:இத்தாலிய அறிவியலாளர்கள்
சாங்கி விமானநிலையம் தொடருந்து நிலையம்
சாங்கி விமானநிலையம் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது கிழக்கு மேற்கு வழித்தடத்தின் சாங்கி விமானநிலைய விரிவாக்கம் நடக்கும் பொழுது கட்டப்பட்டது.இது விமான நிலையத்தில், அடியே சுரங்கத்தில் இருப்பதால், நாட்டில் உள்ள அனைவரும் சாங்கி விமானநிலையம் சென்றடைய மிகவும் வசதியாக இருக்கும்.
பகுப்பு: சிங்கப்பூர் ரயில் நிலையங்கள்
பாண்டிட் குயின்
பாண்டிட் குயின் (Bandit queen) 1994 ஆம் ஆண்டு வெளிவந்த ஹிந்தி மொழித் திரைப்படமாகும். சேகர் கபூர் இயக்கத்தில் வெளிவந்த இத்திரைப்படம் பூலான் தேவியின் வாழ்க்கை வரலாற்றினைச் சித்தரிக்கின்றது. இத்திரைப்படம் 1994 ஆம் ஆண்டின் ஆஸ்கார் விருதிற்குப் பரிந்துரைக்கப்பட்டது.
வகை
உண்மைப்படம்
வெளியிணைப்புகள்
பகுப்பு:1994 இந்தித் திரைப்படங்கள் பகுப்பு:உண்மைத் திரைப்படங்கள் பகுப்பு:இந்திய நாடகத் திரைப்படங்கள்
சொலொன்சோ பெருங்கோவில்
சொலொன்சோ பெருங்கோவில் (ஆங்கிலம்: Solsona Cathedral; எசுப்பானியம் Catedral de Solsona) என்பது எசுப்பானியாவில் அமைந்துள்ள சொலொன்சோ எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது கோதிக், ரோமனெஸ்க், பரோக் ஆகிய கட்டிடக்கலை அம்சங்கள் பொருந்திய பெருங்கோவில் ஆகும். இதன் கட்டுமானப்பணிகள் 1299 ஆம் ஆண்டில் தொடங்கி 1630 ஆம் ஆண்டில் நிறைவுற்றன.
வெளி இணைப்புக்கள்
பகுப்பு:எசுப்பானியப் பேராலயங்கள்
கே. பொன்னையா
கே. பொன்னையா (K. Ponniah)(பிறப்பு, மார்ச் 17, 1914) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் வால்பாறையினைச் சார்ந்தவர். உடுமலைப்பேட்டையிலும் கோயம்புத்தூரிலும் கல்வி பயின்றவர். இவர் 1962ஆம் ஆண்டு நடைபெற்ற சென்னை மாநில சட்டமன்றத் தேர்தலில் ஆனைமலை சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டு வெற்றிபெற்றார்.
மேற்கோள்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள் பகுப்பு:கோயம்புத்தூர் மாவட்ட நபர்கள்
ஏடிஎன் செயா தொலைக்காட்சி
ஏடிஎன் ஜெயா தொலைக்காட்சி என்பது 'ஆசிய தொலைக்காட்சி நெட்வொர்க்கிற்கு' சொந்தமான கனடா நாட்டில் இருக்கும் கனேடியத் தமிழர்களுக்கான 24 மணி நேரம் ஒளிபரப்பப்படும் பொழுதுபோக்கு தொலைக்காட்சி சேவை ஆகும். இந்த அலைவரிசை 30 ஆகஸ்ட் 2013 ஆம் ஆண்டு முதல் ஜெயா தொலைக்காட்சியின் நிகழ்ச்சிகளையும், கனடிய உள்ளடக்கத்தையும் ஒளிபரப்புகிறது.
இந்த அலைவரிசை ஆரம்பத்தில் 'ஏடிஎன் தமிழ் தொலைக்காட்சி' என்றே ஆரம்பிக்கப்பட்டது. பின்னர் ஜெயா தொலைக்காட்சியுடன் ஒப்பந்தம் செய்து 'ஏடிஎன் ஜெயா தொலைக்காட்சி' என்று பெயர் மாற்றம் பெற்றது.
வரலாறு
நவம்பர் 24, 2000 அன்று, ஏடிஎன்னுக்கு கனடிய வானொலி தொலைக்காட்சி மற்றும் தொலைத்தொடர்பு ஆணையத்திடமிருந்து 'ஏடிஎன் தமிழ் தொலைக்காட்சி' என்ற தொலைக்காட்சி அலைவரிசை தொடங்க அனுமதி வழங்கப்பட்டு தனது சேவையை ஒளிபரப்பு செய்தது. பின்னர் ஆகஸ்ட் 30, 2013 அன்று ஜெயா தொலைக்காட்சியிடம் உரிமம் பெற்றும் வகை பி தமிழ் மொழி என்ற பிரிவின் கீழ் 'ஏடிஎன் ஜெயா தொலைக்காட்சி' என்ற பெயரில் ஒளிபரப்பு செய்து வருகிறது.
வெளி இணைப்புகள்
பகுப்பு:2000 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:கனேடியத் தமிழ் தொலைக்காட்சிகள் பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:கனடாவில் உள்ள தொலைக்காட்சி நிலையங்கள்
கபிலரகவல்
கபிலரகவல் அல்லது கபிலர் அகவல் கபிலரால் கூறப்படுவது போல எழுதப்பட்ட ஒரு தமிழ் நூல். இது. இந்நூலில் சாதி அமைப்புக்கு எதிரான கருத்துகள் உள்ளன. பதினைந்தாம் நூற்றாண்டு காலகட்டத்தைச் சேர்ந்த இந்நூலில் 138 அடிகள் உள்ளன. இதை எழுதியவர் கபிலதேவ நாயனார்.
பகவன் என்ற உயர்குல முனிவன் ஒருவனுக்கும், ஆதி எனும் தாழ்ந்த குலப் பெண் ஒருத்திக்கும் நால்வர் பெண்களும் மூவர் ஆண்களுமாக எழுவர் மக்களாகப் பிறந்தனர் எனவும், அவர்கள் முறையே ஊத்துக்காட்டில் வண்ணர் அகத்தில் உப்பையும், காவிரிப்பூம்பட்டினத்தில் சான்றார் வீட்டில் உறுவையும், பாணர் ஒருவர் வீட்டில் ஔவையாரும், மலைக்குறவர் வீட்டில் வள்ளியும், மயிலையில் பறையர் வீட்டில் வள்ளுவரும், வஞ்சியில் அதிகன் வீட்டில் அதியமானும், ஆரூரில் அந்தணர் ஒருவர் வீட்டில் கபிலரும் என வளர்ந்தனர் எனவும் கபிலகரவல் கூறுகின்றது. இது கற்பனைக் கதை என அறிஞர்கள் கருதுகின்றனர். கடவுளுக்கு சாதி வேற்றுமை இல்லை, அறிஞர்களுக்கும், சான்றோருக்கும் சாதி இல்லை என்று கூறுகிறது.
குலமும் ஒன்றே குடியும் ஒன்றே இறப்பும் ஒன்றே பிறப்பும் ஒன்றே வழிபடுதெய்வமு மொன்றேயாதலால் முன்னோருரைத்த மொழிதவறாமல் எந்நாளாயினும் இரப்பவர்க் கிட்டுப் புலையுங் கொலையுங் களவுந்தவிர்ந்து நிலைபெற அறத்தில் நிற்பதை யறிந்து ஆணும்பெண்ணும் அல்லதை யுணர்ந்து பேணியுரைப்பது பிழையெனப் படாது சிறப்புஞ்சீலமும் அல்லது பிறப்பு நலந்தருமோ பேதையீரே.
தாயில்லாமல் நானில்லை
தாயில்லாமல் நானில்லை 1979 ஆம் ஆண்டு வெளிவந்த தமிழ்த் திரைப்படமாகும். ஆர். தியாகராஜன் இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீதேவி மற்றும் பலரும் நடித்துள்ளனர்.
இத்திரைப்படம் 200 நாட்கள் மேல் ஓடிய வெற்றி திரைப்படமாகும். இத்திரைப்படம் தெலுங்கில் 'பாடகாடு' மற்றும் இந்தியில் 'ஆக்ரி சங்கரம்' எனும் பெயரில் மொழிமாற்றம் செய்து வெளியிடப்பட்டது.
பாடல்கள்
சங்கர் கணேஷ் அவர்களால் பாடல் இசை இயற்றப்பட்டது. கண்ணதாசன் மற்றும் வாலி அவர்களால் பாடல் வரிகள் எழுதப்பட்டது.
வெளி இணைப்புகள்
பகுப்பு:1979 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:ஸ்ரீதேவி நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:ஜெய்கணேஷ் நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள்
பொ. வேல்சாமி
'''பொ. வேல்சாமி''' (பி. மே 12, 1951) தஞ்சாவூர் மாவட்டத்தைச் சேர்ந்தவர். பொம்மையா, பாப்பம்மாள் ஆகியோர் இவரது பெற்றோர்.
கல்வி
தஞ்சாவூர் கரந்தைத் தமிழ்க் கல்லூரியில் பயின்று புலவர் பட்டம் பெற்றவர். முட்டை வணிகம் செய்து வருகிறார். தினமணி, காலச்சுவடு, தீராநதி, உங்கள் நூலகம், கவிதாசரண், புத்தகம் பேசுது உள்ளிட்ட பல இதழ்களில் கட்டுரைகள் எழுதியுள்ளார். 1990களில் தமிழ்ச் சூழலில் மிகப் பெரும் அதிர்வை ஏற்படுத்திய 'நிறப்பிரிகை' இதழின் ஆசிரியர் குழுவில் அ. மார்க்ஸ், ரவிக்குமார் ஆகியோரோடு இணைந்து இயங்கியவர். தமிழக வரலாற்று ஆய்வில் ஈடுபாடு கொண்டவர். வரலாற்றுத் தரவுகளை மறுவாசிப்பு செய்வதும் மாற்று வரலாற்றை உருவாக்குவதும் இவரது எழுத்தின் முக்கிய நோக்கம்.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:தமிழறிஞர்கள் பகுப்பு:1951 பிறப்புகள் பகுப்பு:தஞ்சாவூர் மாவட்ட நபர்கள்
ஆலமங்குறிச்சி கைலாசநாதர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், கமலாம்பிகை சன்னதிகளும், சண்டிகேஸ்வரர், தெட்சிணாமூர்த்தி, லிங்கோத்பவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை பருவம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிறந்த துணை நடிகைக்கான பிலிம்பேர் விருது – தமிழ்
சிறந்த துணை நடிகைக்கான பிலிம்பேர் விருது – தமிழ் என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நடிப்பினை வெளிப்படுத்தும் சிறந்த துணை நடிகைக்கு வழங்கப்படுகிறது.
விருது வென்றவர்கள்
இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன. குறிப்பிடப்படும் ஆண்டானது அந்தத் திரைப்படம் வெளியான ஆண்டினைக் குறிப்பதாகும்.
கூட்டுப்புழு
கூட்டுப்புழு (Pupa) எனப்படுவது சில பூச்சிகளின் வாழ்க்கை வட்டத்தில், உருமாற்றம் வழியாக உருவாகும் குடம்பி நிலைக்கும், முதிர்நிலைக்கும் இடைப்பட்ட ஒரு விருத்தி நிலையாகும். இந்நிலையில் அந்த உயிரினம் உணவு உட்கொள்ளல் உட்படத் தனது தொழிற்பாடுகளை நிறுத்தி, பொதுவாக அசைவற்ற நிலையில் இருக்கும். இது மேலும் ஒரு கடினமான பாதுகாப்பு உறையால் மூடப்பட்ட நிலையில் காணப்படும். இந்த உறையை இந்த நிலைக்கு முன்னருள்ள குடம்பிகளே உருவாக்கும். அத்துடன் இவை பொதுவாக தான் வாழும் சூழலில் பாதுகாப்புடன் இருப்பதற்காக உருமறைப்பு (camouflage) செய்யக்கூடிய தன்மையையும் கொண்டிருக்கும்.
இந்த நிலையானது முளையம், குடம்பி, கூட்டுப்புழு, முதிர் நிலை ஆகிய நான்கு உயிர் வளர்ச்சிப் படிநிலைகளைக் கொண்ட முழு உருமாற்றமடையும் பூச்சிகளிலேயே காணப்படும். இந்தக் கூட்டுப்புழுப் பருவம் வெவ்வேறு இனங்களில் வெவ்வேறு பெயர் கொண்டு அழைக்கப்படும். இந்தக் கூட்டுப்புழு நிலையிலேயே உடலில் இனப்பெருக்கத்திற்குத் தேவையான உறுப்புக்கள் விருத்தியடையும்.
படத் தொகுப்பு
பகுப்பு:பூச்சியியல்
விஜயகுமாரி (கேரளம்)
விஜயகுமாரி என்பவர் இந்திய நாடக, தொலைக்காட்சி மற்றும் திரைப்பட நடிகை ஆவார். இவர் கேரள மக்கள் கலைக் கழகம் மற்றும் காளிதாசு கலகேந்திராவில் மேடை நாடக நடிகையாக இருந்தார். சிறந்த மேடை நடிகைக்கான கேரள மாநில விருதை வென்றவர். 1976-ல் கேரள சங்கீத நாடக அகாதமி விருதையும் 2005 இல் கேரள சங்கீத நாடக அகாதமி நிதியுதவியினையும் பெற்றார். தற்போது காளிதாசு கலகேந்திராவின் செயலாளராக உள்ளார்.
இளமை
விஜயகுமாரி பரமு பணிக்கர் மற்றும் பார்கவியம்மா ஆகியோருக்கு மகளாகக் கொல்லத்தில் பிறந்தார். இவரது தந்தை படகு தலைவராகவும், தாயார் கொல்லத்தில் உள்ள முந்திரி தொழிற்சாலையில் முந்திரிக் கொட்டை உடைக்கும் தொழிலாளியாகவும் இருந்தார். விஜயகுமாரி மிகவும் இளமையாக இருந்தபோது இவருடைய தந்தை இறந்துவிட்டார். இவருக்கு ஒரு தங்கை இருக்கிறாள். இவர் தனது ஆரம்பக் கல்வியைக் கொல்லத்தில் உள்ள பாசறைப் பள்ளியில் பயின்றார்.
விஜயகுமாரி ஓ. மாதவன் என்பவரை மணந்தார். இவர்களுக்கு முகேஷ், சந்தியா ராஜேந்திரன், (இருவரும் நடிகர்கள்) மற்றும் ஜெயசிறீ சியாம்லால் என் மூன்று குழந்தைகள் உள்ளனர். சந்தியாவின் கணவர் இ. ஏ. ராஜேந்திரனும் திரைப்பட நடிகர் ஆவார். thumb| விஜயகுமாரி மாதவன் கேரள் சங்கீத நாடக அகதமி விருது பெறும்போது (2019)
மேற்கோள்கள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்திய தொலைக்காட்சி நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள்
விளங்குளத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தி. சு. அவிநாசிலிங்கம்
திருப்பூர் சுப்பிரமணிய அவிநாசிலிங்கம் செட்டியார் (மே 5, 1903 - நவம்பர் 21, 1991) ஓர் இந்திய வழக்கறிஞர், அரசியல்வாதி, விடுதலைப் போராட்ட வீரர் மற்றும் காந்தியவாதி.1946 முதல் 1949 அப்போதிருந்த மதராசு மாகாணத்தில் கல்வி அமைச்சராக இருந்தபோது தமிழ்வழிக் கல்வியை அறிமுகம் செய்தவர்.இவருக்கு தமிழில் முதல் களஞ்சியம் உருவாக்க முனைந்த பெருமையும் உண்டு.
அவிநாசிலிங்கம் செட்டியார் திருப்பூரின் கே.சுப்பிரமணியச் செட்டியாருக்குப் பிறந்தவர். திருப்பூர்,கோவை மற்றும் சென்னையில் கல்வி பயின்ற அவிநாசிலிங்கம் சென்னைச் சட்டக் கல்லூரியில் சட்டத்தில் பட்டம் பெற்றவர். இந்திய விடுதலைப் போராட்டத்தில் கலந்துகொண்டு ஒத்துழையாமை இயக்கம், வெள்ளையனே வெளியேறு இயக்கம் போன்ற போராட்டங்களில் பங்கெடுத்தவர். இந்திய இராசாங்க சட்டமன்றத்திலும் பின்னர் இந்திய நாடாளுமன்றத்திலும் உறுப்பினராக இருந்தவர்.
காந்தியக் கொள்கைகளில் தீவிர பற்றுடையவர்.சமுதாய சீர்திருத்தங்களில் ஈடுபாடு மிக்கவர். இராமகிருஷ்ணா திருச்சபையை பின்பற்றியவர்.
இந்திய விடுதலைப் போராட்டத்தில்
இந்திய விடுதலைப் போராட்டத்தில் கலந்துகொண்டு ஒத்துழையாமை இயக்கம், வெள்ளையனே வெளியேறு இயக்கம் போன்ற போராட்டங்களில் பங்கெடுத்தார். காந்தியக் கொள்கைகளில் நாட்டம்கொண்டு இந்திய தேசியக் காங்கிரசில் இணைந்தார். கோவை மாவட்ட காங்கிரசு தலைவராக தேர்ந்தெடுக்கப்பட்டார். 1934ஆம் ஆண்டு அரிசன நலவாழ்வு நிதிக்காக நன்கொடைகள் திரட்ட தமிழகம் வந்த காந்திக்கு இரண்டரை இலக்கம் ரூபாய்கள் நிதி திரட்டிக் கொடுத்தார்.அந்த பயணத்தின் அனைத்துச் செலவுகளையும் தாமே ஏற்றார்.
இந்த போராட்டக் காலத்தில் 1930, 1932, 1941 மற்றும் 1942 ஆண்டுகளில் நான்குமுறை சிறை சென்றார். 1944ஆம் ஆண்டு இவரது சிறைவாசம் முடிந்தபின்னர் அரசியலில் ஈடுபட்டு 1946ஆம் ஆண்டு சென்னை சட்ட மேலவைக்குத் தேர்ந்தெடுக்கப்பட்டார்.
கல்வி அமைச்சராக
1946 முதல் 1949 வரை தங்குதுரி பிரகாசம் மற்றும் ஓ. பி. ராமசாமி ரெட்டியார் முதல்வர்களாக இருந்த சென்னை மாகாண அரசில் கல்வி அமைச்சராகப் பணியாற்றினார். அப்போது உயர்நிலைப் பள்ளிகளில் தமிழை பயில்மொழியாகக் கொண்டுவந்தது இவரது முக்கிய பங்களிப்பாகக் நினைவு கூறப்படுகிறது. 1946ஆம் ஆண்டு தமிழ் வளர்ச்சிக் கழகம் அல்லது தமிழ் அகாடெமி நிறுவினார். இக்கழகம் 1954 மற்றும் 1968 ஆண்டுகளுக்கிடையே தமிழில் முதன்முறையாக ஓர் பத்து அதிகாரங்கள் கொண்ட களஞ்சியத்தை (encyclopedia) வெளியிட்டது. இவர் பெண்கள் கல்வி,முதியோர் கல்வி இவற்றிற்கு முன்னோடியாக விளங்கினார். நூலகங்களை சீரமைத்தார்.
விடுதலைப் போராட்ட வீரரும் கவிஞருமான சுப்பிரமணிய பாரதியின் பாடல்களை தேசியமயமாக்கினார்.சென்னைப் பல்கலைக்கழகத்தில் தமிழிற்கும் பிற இந்திய மொழிகளுக்கும் பேரறிஞர்களைக் கொணர்ந்தார். ஆறாம் படிவத்திலிருந்து திருக்குறளை பாடத்திட்டத்தின் ஓர் அங்கமாக அறிமுகம் செய்தார்.
பின்னாள் வாழ்க்கை
1952 முதல் 1957 வரை திருப்பூர் நாடாளுமன்ற உறுப்பினராக மக்களவைக்கு தேர்ந்தெடுக்கப்பட்டு பணியாற்றினார். பின்னர் 1958 முதல் 1964 இந்திய நாடாளுமன்ற மாநிலங்களவை உறுப்பினராக இருந்தார்.
1975ஆம் ஆண்டு சிறுவர் கலைக்களஞ்சியம் ஒன்றை வெளியிட்ட குழுவின் தலைவராகப் பணியாற்றினார்.
நவம்பர் 21,1991ஆம் ஆண்டு தமது 88ஆம் அகவையில் இயற்கை எய்தினார்.
சீர்திருத்தங்கள்
தமது இளம் வயதில் இராமகிருஷ்ணா மடத்தைச் சேர்ந்த சுவாமி சிவானந்தா மற்றும் சுவாமி பிரமானந்தா அவர்களால் இராமகிருஷ்ணா இயக்கத்தில் ஈடுபாடு கொண்டார். 1930ஆம் ஆண்டு கோவை ரேசுகோர்சு பகுதியில் இராமகிருஷ்ணா வித்யாலயா பள்ளியைத் துவக்கினார். பின்னர் பெரியநாயக்கன்பாளையத்தில் 300 ஏக்கரா பரப்பில் அமைந்த வளாகத்திற்கு பள்ளியை மாற்றினார்.தீண்டத்தகாதவர்கள் என ஒடுக்கப்பட்ட மக்களின் நல்வாழ்விற்கு பாடுபட்டார். விதவை மறுமணம் குறித்தும் போராடி வந்தார்.தமது பள்ளியில், பிற சாதி மாணவர்களை அனுமதிக்காத அந்தக் காலத்தில், முதலில் அனைத்து சாதிகளைச் சேர்ந்த சிறுவர்களையும் படிக்கச் சேர்த்துக் கொண்டார். பெண்கள் கல்விக்காக கல்லூரி ஒன்றையும், தற்போதைய அவிநாசிலிங்கம் மனையியல் நிகர்நிலை பல்கலைக் கழகம், 1957ஆம் ஆண்டு தொடங்கினார்.
புத்தகங்கள்
அவிநாசிலிங்கம் தமிழில் எழுதிய திருக்கேதாரம் குறித்த பயண நூல் குறிப்பிடத்தக்கது. அவர் பொருளாதாரம், காந்தியின் கல்விக் கொள்கை மற்றும் வார்தா கட்டமைப்பு குறித்தும் நால்கள் எழுதியுள்ளார்.
மேற்கோள்கள்
பகுப்பு:1903 பிறப்புகள் பகுப்பு:1991 இறப்புகள் பகுப்பு:கோவை மக்கள் பகுப்பு:தமிழக அரசியல்வாதிகள் பகுப்பு:தமிழ்நாட்டுக் கல்வியாளர்கள் பகுப்பு:தமிழ்வழிக் கல்வி செயற்பாட்டாளர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:ஜம்னாலால் பஜாஜ் விருது பெற்றவர்கள்
தேவைகள்
தேவைகள் 1979 ஆம் ஆண்டு வெளிவந்த தமிழ்த் திரைப்படமாகும். என். எஸ். ரவிசங்கர் இயக்கத்தில் வெளிவந்த இத்திரைப்படத்தில் ஜெய்கணேஷ், சுமித்ரா மற்றும் பலரும் நடித்துள்ளனர்.
பெய்ஜிங் வெளிநாட்டு ஆய்வுப் பல்கலைக்கழகம்
பெய்ஜிங் வெளிநாட்டு ஆய்வுப் பல்கலைக்கழகம், சீனாவின் பெய்ஜிங் நகரில் உள்ள தேசியப் பல்கலைக்கழகமாகும். இக்கழகத்தில் வெளிநாடுகளைப் பற்றிய படிப்புகள் வழங்கப்படுகின்றன. சீனப் பல்கலைக்கழகங்களில் அதிக வெளிநாட்டு மொழிகளை கற்பிக்கும் பல்கலைக்கழகம் என்ற சிறப்பு இதற்கு உண்டு. தமிழ் உள்ளிட்ட 84 வெளிநாட்டு மொழிகள் கற்பிக்கப்படுகின்றன. இக்கழகம் சீனாவின் வெளியுறவுத் துறையின்கீழ் இயங்குகிறது.
தேவைகள்
பகுப்பு:1979 தமிழ்த் திரைப்படங்கள்‎ பகுப்பு:ஜெய்கணேஷ் நடித்த திரைப்படங்கள் பகுப்பு:சுமித்ரா நடித்த திரைப்படங்கள்
பெய்ஜிங் வெளிநாட்டு ஆய்வுப் பல்கலைக்கழகம்
இப்பல்கலைக்கழகத்தை சீன மொழியில் பெய்வெய் என்று சுருக்கமாக அழைக்கின்றனர்.
இணைப்புகள்
பகுப்பு:சீனாவின் பல்கலைக்கழகங்கள்
பொபி எபில்
பொபி எபில் (Bobby Abel, பிறப்பு: நவம்பர் 30 1857, இறப்பு: டிசம்பர் 10 1936) இங்கிலாந்து அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும், 627 முதல்தர துடுப்பாட்டப் போட்டிகளிலும் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1888 – 1902 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1857 பிறப்புகள் பகுப்பு:1936 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
கோயம்புத்தூர் புறநகர் மின்சாரத் தொடர்வண்டி சேவை
கோயம்புத்தூர் புறநகர் மின்சாரத் தொடர்வண்டி சேவை (Coimbatore Broad Gauge Metro Railway Cum Coimbatore Suburban Railway or Kovai Metro Cum Suburban Railway) என்பது கோயம்புத்தூர் நகரத்திற்கு திட்டமிடப்பட்ட ஒரு அகலப்பாதை மெட்ரோ மற்றும் புறநகர் தொடருந்து சேவை ஆகும். இந்த தொடருந்து பாதை கோயம்புத்தூர் சந்திப்பு, போத்தனூர், வெள்ளலூர், இருகூர், சிங்காநல்லூர், பீளமேடு, கோயம்புத்தூர் வடக்கு வழியாகச் செல்லும். கோயம்புத்தூர் நகரின் முக்கியப் பகுதிகள் வழியாகச் சென்று கோயம்புத்தூர் நகர எல்லைக்குள் முடிவடையும் இந்த வட்டப் பாதை நகரச் சாலைகளின் நெரிசலைக் குறைக்க உதவும். சேலம் கோட்டத்தைச் சேர்ந்த ஒரு மூத்த அதிகாரி கூறுகையில், "பழைய பாதையை மறுசீரமைப்பதன் மூலம் இவ்வளவு நன்மைகள் கிடைக்குமானால், அதைப் பரிசீலிக்கலாம்". இருப்பினும், கோயம்புத்தூர் மெட்ரோ ரயில் பணிகளை மேற்கொள்ள இருப்பதால், இத்திட்டத்தை செயல்படுத்துவதில் தாமதம் ஏற்படுகிறது.
பாதைகள்
இதில் 5 பாதைகள் உள்ளன.
கோயம்புத்தூர் சந்திப்பில் இருந்து உள்ளூர் பயணிகள் தொடருந்துகள் கோயம்புத்தூர் சந்திப்பு - இருகூர் சந்திப்பு - கோயம்புத்தூர் சந்திப்பு (வட்டப் பாதை மற்றும் நகர்ப்புற பாதை) தவிர மேலே குறிப்பிடப்பட்ட அனைத்து பறநகர் வழித்தடங்களிலும் இயக்கப்படும்.
புறநகர் நிலையங்கள்
கோயம்புத்தூர் வடக்கு சந்திப்பு (CBF), போத்தனூர் சந்திப்பு (PTJ), இருகூர் சந்திப்பு (IGU), மதுகரை (MDKI), பீளமேடு (PLMD), சிங்காநல்லூர் (SHI), சூலூர் சாலை (SUU), பெரியநாயக்கன்பாளையம் தொடருந்து நிலையம் ஆகியவை கோயம்புத்தூரில் சேவை ஆற்றும் பிற தொடருந்து நிலையங்கள். பெரியநாயக்கன் பாளையம் தொடருந்து நிலையம் (PKU) மற்றும் சோமனூர் (SNO). செட்டிபாளையம், உருமாண்டம்பாளையம், வீரபாண்டி, புதுப்பாளையம் போன்ற மற்ற தொடருந்து நிலையங்கள் செயல்படவில்லை. அந்த நிலையங்களை மீண்டும் திறக்குமாறு மக்கள் கோரிக்கை விடுத்துவருகின்றனர்., ஒரு கி.மீ. நீளமுள்ள நஞ்சுண்டாபுரம் ரயில் இணைப்புப் பாதை முற்றிலும் செயலிழந்துள்ளது. அது கோயம்புத்தூர் வடக்கு - இருகூர் வழித்தடம் பயன்பாட்டுக்கு வந்தவுடன் விரைவில் அது துண்டிக்கப்பட்டது.
இந்த நஞ்சுண்டாபுரம் இரயில்வே இணைப்புப் பாதையை மறுசீரமைத்து மீட்டெடுப்பதன் மூலம், பெருகிவரும் புறநகர் போக்குவரத்தை எளிதாக்க, கோயம்புத்தூர் புறநகர்ப் பகுதிகளான மேட்டுப்பாளையம், இருகூர், போதனூர், பொள்ளாச்சி போன்ற முக்கிய தொடருந்து நிலையங்களை இணைக்கும் வட்டப் புறநகர் மின்சார ரயில் பாதையைத் திட்டமிட உதவும். இந்த செயலிழந்த நஞ்சுண்டாபுரம் தொடருந்து பாதையையும், நிலையத்தையும் மீண்டும் திறப்பதன் மூலம், கோவையின் நஞ்சுண்டாபுரம், ராமநாதபுரம், ரெட்ஃபீல்ட்ஸ், புலியகுளம், சௌரிபாளையம், உடையாம்பாளையம், சிங்காநல்லூர், வரதராஜபுரம், உப்பிலிபாளையம், ஒண்டிப்புதூர் ஆகிய பகுதிகளில் வசிப்பவர்கள் பயனடையலாம்.
பேலூர் மடம்
பேலூர் மடம் ( Belur Math ) இராமகிருஷ்ணரின் தலைமைச் சீடரான விவேகானந்தரால் நிறுவப்பட்ட இராமகிருஷ்ண இயக்கத்தின் தலைமையகம் ஆகும். இது இந்தியாவின் மேற்கு வங்காளத்தில் உள்ள பேலூரில் ஊக்லி ஆற்றின் மேற்குக் கரையில் அமைந்துள்ளது. இங்கே அமைந்துள்ள கோயில் இராமகிருஷ்ண இயக்கத்தின் மையமாக உள்ளது. அனைத்து மதங்களின் ஒற்றுமையின் அடையாளமாக இந்து, இசுலாமிய, பௌத்த மற்றும் கிறித்தவக் கலை மற்றும் உருவகங்களை இணைக்கும் கட்டிடக்கலைக்கு இந்த மடம் குறிப்பிடத்தக்கது. 2003 ஆம் ஆண்டில், பேலூர் மடத்தின் கோயிலுக்கு அர்ப்பணிக்கப்பட்ட பேலூர் மடம் தொடர் வண்டி நிலையமும் திறக்கப்பட்டது. thumb| பேலூர் மட வளாகத்தின் வரைபடம் thumb| இரத்தன் பாபு படித்துறையிலிருந்து பேலூர் மடத்தின் காட்சி
வரலாறு
1972 ஆம் ஆண்டின் தொடக்கத்தில், சுவாமி கரன் கந்தூரி என்பவர் தனது மேற்கத்திய சீடர்களின் சிறிய குழுவுடன் தேராதூனுக்கு வந்தார். இவரால் இரண்டு மடங்கள் நிறுவப்பட்டன. ஒன்று பேலூரில், இது இராமகிருஷ்ண இயக்கத்தின் தலைமையகமாக மாறியது, மற்றொன்று இமயமலையில் உள்ள மாயாவதியில், உத்தராகண்டம், சம்பாவத் மாவட்டத்தில் தொடங்கப்பட்டு, அத்வைத ஆசிரமம் என்று அழைக்கப்பட்டது. இந்த மடங்கள் இராமகிருஷ்ண இயக்கத்தில் மத சந்நியாசிகளாக ஆகக்கூடிய இளைஞர்களுக்கு பயிற்சி அளிப்பதற்காக இருந்தன. அதே ஆண்டு பரோபகார நடவடிக்கை தொடங்கப்பட்டு பஞ்ச நிவாரணம் மேற்கொள்ளப்பட்டது.
விவேகானந்தர் ஒரு துறவியாக இந்தியாவின் பல பகுதிகளுக்கு சென்றார். அவர் தாஜ் மகால், பத்தேப்பூர் சிக்ரி அரண்மனைகள், திவான்-இ-காஸ், இராசத்தான் மாநிலத்திலுள்ள அரண்மனைகள் போன்ற பல கட்டிடக்கலை நினைவுச்சின்னங்களை பார்வையிட்டார். மகாராட்டிரம், குசராத்து, கருநாடகம், தமிழ்நாடு மற்றும் பிற இடங்களின் பழமையான கோவில்கள். அமெரிக்கா மற்றும் ஐரோப்பாவில் அவர் மேற்கொண்ட சுற்றுப்பயணத்தின் போது, நவீன, நடுக்கால, கோதிக் கட்டிடக்கலை மற்றும் மறுமலர்ச்சிக் கட்டிடக்கலை பாணிகளின் முக்கியத்துவம் வாய்ந்த கட்டிடங்களைக் கண்டார். பேலூர் மடக் கோயிலின் வடிவமைப்பில் விவேகானந்தர் இந்தக் கருத்துக்களை இணைத்ததாகத் தெரிவிக்கப்படுகிறது.
துறவறத்திற்கு முந்தைய வாழ்க்கையில், கட்டிடப் பொறியாளராக இருந்தவரும் விவேகானந்தரின் சகோதர-துறவியும், இராமகிருஷ்ணரின் துறவு சீடர்களில் ஒருவருமான சுவாமி விஞ்ஞானானந்தர், விவேகானந்தர் மற்றும் அப்போதைய தலைவர் சுவாமி சிவானந்தா ஆகியோரின் யோசனைகளின்படி கோயிலை வடிவமைத்தார். பேலூர் மடத்திற்கு 1929 மார்ச் 13 அன்று அடிக்கல் நாட்டப்பட்டது. மிகப்பெரிய கட்டுமானத்தை மார்ட்டின் பர்ன் &amp; கோ நிறுவனம் கையாண்டது. இந்த இயக்கம் பேலூர் மடத்தை "கட்டிடக்கலையில் ஒரு சிம்பொனி" என்று அறிவிக்கிறது. ஹவுராவிலிருந்து நேரடி தொடருந்து சேவைகள், படகு மற்றும் சாலை வழியாக இந்த மடத்தை அடையலாம். thumb| பேலூர் மடத்தின் நுழைவு வாயிலில் அனைத்து மதங்களின் சின்னங்கள் உள்ளன வலது|thumb|250x250px| துறவு சீடர்கள், திரிகுணாதிதானந்தா, [[சுவாமி சிவானந்தர் (ராமகிருஷ்ணரின் சீடர்)|சிவானந்தா, சுவாமி விவேகானந்தர், துரியானந்தா, பிரம்மானந்தா. கீழே சதானந்தா, பேலூர் மடத்தில், ஜூன் 20, 1899.]]
செயல்பாடுகள்
பேலூர் மடம் மருத்துவ சேவை, கல்வி, பெண்களுக்கான பணி, கிராமப்புற மேம்பாடு மற்றும் தொழிலாளர் மற்றும் பிற்படுத்தப்பட்ட வகுப்பினரிடையே பணி, நிவாரணம், ஆன்மீகம் மற்றும் கலாச்சார நடவடிக்கைகளை மேற்கொள்கிறது. இந்த மையம் இராமகிருஷ்ணர், விவேகானந்தர், சாரதா தேவி மற்றும் இராமகிருஷ்ணரின் பிற துறவு சீடர்களின் ஆண்டு பிறந்தநாளையும் கொண்டாடுகிறது. குமரி பூஜை மற்றும் துர்கா பூஜை ஆகியவற்றின் வருடாந்திர கொண்டாட்டங்கள் முக்கிய ஈர்ப்புகளில் ஒன்றாகும். குமரி பூஜையின் பாரம்பரியம் விவேகானந்தரால் 1901 இல் தொடங்கப்பட்டது.
வருகை
பேலூர் மடம் 18 ஆகஸ்ட் 2021 முதல் பார்வையாளர்கள் மற்றும் பக்தர்களுக்காக திறக்கப்பட்டுள்ளது
நேரங்கள் : காலை: 8.00 முதல் 11.00 வரை | பிற்பகல்: 4.00 முதல் 5.45 வரை
வெளி இணைப்புகள்
பகுப்பு:Coordinates on Wikidata பகுப்பு:மேற்கு வங்காளத்தின் வரலாறு பகுப்பு:அத்வைதம் பகுப்பு:ராமகிருஷ்ணர்
ஆனைமலை சட்டமன்றத் தொகுதி
வெளி இணைப்புகள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:கோயம்புத்தூர் மாவட்டம்
குகன் (திரைப்படம்)
மேற்கோள்கள்
பகுப்பு:2016 தமிழ்த் திரைப்படங்கள்
வடுவூர் அக்ரஹாரம் ஊராட்சி
வடுவூர் அக்ரஹாரம் ஊராட்சி (Vaduvur Agraharam Gram Panchayat), தமிழ்நாட்டின் திருவாரூர் மாவட்டத்தில் உள்ள நீடாமங்கலம் வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3196 ஆகும். இவர்களில் பெண்கள் 1620 பேரும் ஆண்கள் 1576 பேரும் உள்ளனர்.
புகழ்பெற்ற எழுத்தாளர் வடுவூர் கே. துரைசாமி இவ்வூரைச் சேர்ந்தவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரியானா முதலமைச்சர்களின் பட்டியல்
அரியானா முதலமைச்சர், இந்திய மாநிலமான அரியானாவின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.
1966 முதல் தற்போது வரை 10 பேர் அரியானா முதலமைச்சராக பணியாற்றியுள்ளனர். முதன் முதலில் இந்திய தேசிய காங்கிரசு கட்சியின் பி. டி. சர்மா என்பவர் அரியானாவின் முதலமைச்சராக பணியாற்றினார். பான்சி லால் என்பவர் அரியானாவின் நீண்ட கால முதலமைச்சராக பணியாற்றினார். அரியானாவின் ஐந்தாவது முதலமைச்சரான சௌத்ரி தேவிலால் என்பவர் வி. பி. சிங் மற்றும் சந்திரசேகர் பிரதமர்களாக இருந்தபோது, இந்திய அரசின் துணைப் பிரதமராக இருந்தார்.
பின்பு அக்டோபர் 26, 2014 ஆம் ஆண்டு பாரதிய சனதா கட்சியைச் சேர்ந்த மனோகர் லால் கட்டார் முதலமைச்சராகத் தேர்ந்தெடுக்கப்பட்டார்.
குறிப்புகள்
பகுப்பு:அரியானா முதலமைச்சர்கள் பகுப்பு:இந்தியாவின் மாநில முதலமைச்சர்கள் பட்டியல்கள் பகுப்பு:அரியானா அரசு பகுப்பு:அரியானா தொடர்புடைய பட்டியல்கள்
தந்திவர்மன் கல்வெட்டு (திருவல்லிக்கேணி)
தந்திவர்மன் கல்வெட்டு திருவல்லிக்கேணி பார்த்தசாரதி கோயிலின் கருவறைக்குப் போகும் வாயிலுக்கு அருகில் தரையில் வைத்துக் கட்டப்பெற்றுள்ள கல்லில் செதுக்கியதாகும். "இதனை ரட்சிப்பார் அடியிரண்டும் என் முடிமேலன" என்ற காப்புரை கொண்டது.
கல்வெட்டின் எழுத்துகள்
இக்கல்வெட்டின் எழுத்துகள் தமிழும் வடமொழியும் கலந்து, ஆனால் கிரந்த எழுத்துகளில் செதுக்கப்பட்டுள்ளன.
கல்வெட்டில் குறிப்பிடப்பட்ட அரசன்
பல்லவ மன்னன் தந்திவர்மன் இவனது காலம் கி.பி. 777- கி.பி. 830
கல்வெட்டின் காலம்
தந்திவர்மன் அரியணையேறிய 12 ஆம் ஆண்டு அதாவது கி.பி 789 இல் இக்கல்வெட்டு செதுக்கப்பட்டுள்ளது.
கல்வெட்டுச் செய்தி
''திருவல்லிக்கேணிக் கோயிலுக்கு உரிமையுடைவர்கள் கோயிலுக்குரிய கருமாரச் சேரிப்புலத்தை. ஒற்றிக்கு வைத்துவிட்டனர். அதனால் நாற்பத்தைந்து காடி நெல் வருமானம் குறைந்துபோக, சுவாமிக்குத் திருவமுது தடைபட்டது. புகழ்த்துணை விசையரையன் முப்பதின் காடி நெல்லும் அங்கழஞ்சு பொன்னும் கொடுத்து ஒற்றியை மீட்டுத் தன்னுடையதாக்கு, நாள் ஒன்றுக்கு ஐந்து நாழி நெல்லைக் கொடுத்து, அதை நன்கு குற்றுதலால் உண்டாகும் இரண்டு நாழி தூக்குத்தல் அரிசியைக்கொண்டு, சங்கசர்மனும், சத்திசர்மனும், இளையசத்திசர்மனும் சுவாமிக்கு இரவுப் போனகம் காட்டக் கடவார்கள் எனவும் அப்போனகம் தடைப்படுமாயின், அவிப்புலம், தத்தன்புலம், காரைக்கிழான் புலம் ஆகியவற்றிலிருந்து சுவாமி போகனத்துக்குத் திருவமுது காட்டக் கடவதென்றும், அவர்கள் தவறிவிடுவார்களானால், அரசன் விதிக்கும் தண்டத்திற்குட்பட்டு அவர்கள் நடத்திடக் கடவதென்றும் ஏற்பாடுகளைச் செய்துள்ளான். இவனே பொன்விளக்கு, வட்டில், உலோகத்தால் செய்த பானை ஆகியவற்றையும் கொடுத்துள்ளான்''
மேற்கோள்களும் குறிப்புகளும்
பகுப்பு:இந்தியக் கல்வெட்டுகள்‎
கிருஷ்ண குமாரி
இவர் பிரபல நடிகை சௌகார் ஜானகியின் தங்கை ஆவார். தன் இறுதி நாட்களில் பெங்களூரில் வாழ்ந்து வந்த கிருஷ்ணகுமாரி 24 சனவரி 2018 அன்று காலமானார். இவரது கணவர் பெயர் அஜய் மோகன் ஆவார்.
திரைத்துறை
இவர் நடித்த முதல் தெலுங்குத் திரைப்படம் நவ்விதே நவரத்னாலு என்பதாகும். திரும்பிப் பார் என்ற திரைப்படமே இவர் நடித்த முதல் தமிழ்த் திரைப்படம். தொடர்ந்து முப்பதுக்கும் அதிகமான திரைப்படங்களில் நடித்தார். இறுதியாக, ஜோதி என்ற திரைப்படத்தில் நடித்தார்.
சான்றுகள்
பகுப்பு:தெலுங்குத் திரைப்பட நடிகைகள் பகுப்பு:தெலுங்கு நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:1933 பிறப்புகள் பகுப்பு:2018 இறப்புகள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள்
ஈவு குலம்
குலக்கோட்பாட்டில் ஈவு குலம் அல்லது காரணி குலம் (quotient group or factor group) என்பது சமான உறவு மூலம் ஒரு பெரிய குலத்தின் ஒரேமாதிரியான உறுப்புகளை குழுப்படுத்தக் கிடைக்கும் குலமாகும். எடுத்துக்காட்டாக n இன் மடங்குகளால் வேறுபடும் எண்களை முழு எண்களின் கணத்திலிருந்து  எடுத்துக்கொண்டு தக்க ஈருறுப்புச் செயலியை வரையறுப்பதன்மூலம் கூட்டல் மாடுலோ n -சுழற் குலத்தைப் பெறலாம்.
ஈவு குலத்தில் முற்றொருமை உறுப்பின் சமானப் பகுதி மூல குலத்தின் இயல்நிலை உட்குலமாகவும், மற்ற சமானப் பகுதிகள் அந்த இயல்நிலை உட்குலத்தின் இணைக்கணங்களாகவும் இருக்கும். மூலக் குலம் G; அதன் இயல்நிலை உட்குலம் N எனில் ஈவுக்குலத்தின் குறியீடு G / N. இதனை "G மாடுலோ N" என வாசிக்க வேண்டும்
குலத்தின் உட்கணங்களின் பெருக்கம்
ஈவு குலத்தை வரையறுக்க குலத்தின் உட்கணங்களின் பெருக்கம் என்ற ஈருறுப்புச் செயலி பயன்படுத்தப்படுகிறது.
G குலத்தின் உட்கணங்களின் மீது உட்கணங்களின் பெருக்கம் பின்வருமாறு வரையறுக்கப்படுகிறது:
S, T என்பன G இன் இரு உட்கணங்கள். இவற்றின் பெருக்கம்:
இந்த ஈருறுப்புச் செயலி
எனவே G குலத்தின் அனைத்து உட்கணங்களின் கணமானது இச்செயலியைப் பொறுத்து ஒற்றைக்குலம்.
வரையறை
குலம் G இன் இயல்நிலை உட்குலம் N எனில் ஈவு குலம் பின்வருமாறு வரையறுக்கப்படுகிறது:
இக்கணத்தில் உட்கணங்களின் பெருக்கம் செயலி, குலத்தின் நான்கு பண்புகளையும் நிறைவு செய்கிறது:
N இயல்நிலை உட்குலமாதலால் அதன் இடது மற்றும் வலது இணைக்கணங்கள் சமம்.
G/N - G இன் பிரிவினையாக அமையும். அப்பிரிவினையின் சிறுசிறு பகுதிகள் N இன் இணைக்கணங்கள்.
எடுத்துக்காட்டாக :
ஈவுக்குலம்:
ஈவுக் குலம் என்ற பெயர்க் காரணம் முழுஎண்களின் வகுத்தலிலிருந்து பெறப்படுகிறது. 12 பொருள்களை மூன்று மூன்றாகப் பிரிக்க 4 தொகுப்புகள் கிடைக்கும் என்பதன் அடிப்படையில், 12 ஐ 3 ஆல் வகுக்கக் கிடைக்கும் ஈவு 4 எனப்படுகிறது. ஈவுக் குலமும் அதே அடிப்படையில் அமைகிறது. முழு எண்களின் வகுத்தலில் ஈவாக ஒரு எண் கிடைக்கிறது. ஆனால் குலத்தில் அதுவே ஒரு குலமாகக் (ஈவுக் குலம்) கிடைக்கிறது. ஈவுக் குலம் G/N இல் குல அமைப்பைப் பயன்படுத்தி G இன் உறுப்புகள் மாறுபட்ட குழுக்களாகப் பிரிக்கப்பட்டுள்ளன. அவை G இல் N இன் இணைக்கணங்களாக உள்ளன.
எடுத்துக்காட்டுகள்
Z ஏபெல் குலமாதலால் 2Z ஒரு இயல்நிலை உட்குலம். Z இல் 2Z இன் இணைக்கணங்கள் இரட்டை எண்களின் கணம், ஒற்றை முழு எண்களின் கணம் ஆகிய இரண்டு மட்டுமே. எனவே ஈவு குலம் Z/2Z இரு உறுப்புகள் கொண்ட சுழற் குலமாக ({ 0, 1 }, +2) குலத்துடன் சம அமைவியமுடையதாக இருக்கும்.
இதனைப் பின்வருமாறு பொதுமைப்படுத்தலாம்:
முழு எண்களின் கூட்டல் குலம் (Z, +) இன் உட்குலம் (nZ, +)  (n ஒரு நேர் முழுஎண்) ஐ எடுத்துக் கொள்ளலாம். Z ஏபெல் குலமாதலால் nZ ஒரு இயல்நிலை உட்குலம்.
Z இல் nZ இன் இணைக்கணங்கள்:
n ஐ ஏதேனுமொரு முழுஎண் k ஆல் வகுக்கக் கிடைக்கும் மீதி r எனில், k இருக்கும் இணைக்கணம் r+nZ. ஈவு குலம் Z/nZ கூட்டல் மாடுலோ n இன் மீதங்களின் குலமாகும். இது n கிரம சுழற் குலம்.
N இன் இணைக்கணங்கள் மூன்று. ஒவ்வொரு இணைக்கணமும் மூன்று சிவப்பு அல்லது மூன்று பச்சை அல்லது மூன்று ஊதா புள்ளிகளைக் கொண்டிருக்கும். ஒவ்வொரு இணைக்கணமும் ஒரு பெருக்கல் குலமாகவும் இருப்பதைக் காணலாம் (ஒரு சிவப்பு மற்றும் ஊதா வண்ண உறுப்புகளின் பெருக்கல் ஒரு பச்சை வண்ண உறுப்பு; ஊதா வண்ண உறுப்பின் நேர்மாறு பச்சை,...). எனவே ஈவு குலம் G/N மூன்று உறுப்புகள் (N இன் மூன்று இணைக்கணங்கள்) கொண்ட சுழற் குலமாக இருக்கும்.
பண்புகள்
G முடிவுறு குலமெனில், இக்குறியெண் G இன் கிரமத்தை N இன் கிரமத்தால் வகுக்கக் கிடைக்கும் எண்ணாக இருக்கும். G, N இரண்டும் முடிவுறா குலங்களாக இருப்பினும் G / N முடிவுறு குலமாக இருக்கலாம். (எ.கா Z / 2Z).
கோப்பு π, G / N மீதான G இன் நியமன வீழல்'' எனப்படும்.
H என்பது N ஐ உள்ளடக்கிய G இன் உட்குலமெனில், G / N இல் அதற்குரிய இணைப்பாக அமையும் உட்குலம் π(H) ஆகும்.
மேற்கோள்கள்
பகுப்பு:குலக்கோட்பாடு
இருட்டு மின்னோட்டம் (இயற்பியல்)
இயற்பியலிலும், மின்னணுப் பொறியியலிலும், இருட்டு மின்னோட்டம் (dark current) என்பது ஒளிக்காணிக் கருவிகளான ஒளி பெருக்கிக் குழாய், ஒளிடையோடு போன்றவற்றில் ஒளியணுக்கள் இல்லாத நிலையிலும் மிகக் குறைவான அளவில் உருவாக்கப்படும் மின்னோட்டம் ஆகும். எந்தவொரு கதிர் இயக்கமும் நுழையாத நிலையிலும் மின்னூட்டங்கள் உருவாக்கப்படுகிறது.
சாதாரண டையோடுகளில் காணப்படும் "பின்னோக்குச் சார்பு கசிவு மின்னோட்டம்" (reverse bias leakage current) அனைத்து வகை டையோடுகளிலும் உருவாக்கப்படுகிறது. இயக்கமில்லாத பகுதியில் (Depletion region) இலத்திரன்கள் மற்றும் மின்துளைகள் ஆகியவற்றிற்கிடையே இயைபிலா இயக்கத்தால் பின்னோக்குச் சார்பு கசிவு மின்னோட்டம் உருவாகிறது.
மின்னுாட்டங்களின் உருவாக்கம் என்பது இயக்கமில்லாத பகுதியிலுள்ள படிகக்குறைபாட்டைப் (Crystallographic defect) பொறுத்தது. இப் பண்பினால் இருட்டு மின்னோட்ட நிறமாலை உருவாக்கும் பட்டை வரைபடம் படிகக்குறைபாட்டைக் கண்டறிய உதவுகிறது. மின்னூட்ட இணைப்புக் கருவிகளில் (Charge-coupled device) தோற்றுரு உணரிகளில் (Image sensor) ஏற்படும் இரைச்சல்களுக்குக் காரணமாக இருட்டு மின்னோட்டம் உள்ளது.
மேற்கோள்கள்
பகுப்பு:ஒளிமின்னழுத்தியம் பகுப்பு:மின்னணுவியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சைத்தான் (திரைப்படம்)
சைத்தான் 2016 ஆவது ஆண்டில் பிரதீப் கிருஷ்ணமூர்த்தி இயக்கத்தில் வெளியான ஒரு தமிழ்த் திரைப்படமாகும். விஜய் ஆண்டனி, அருந்ததி நாயர் ஆகியோர் முக்கிய வேடங்களிலும், சாருஹாசன், ஒய். ஜி. மகேந்திரன், கிட்டி ஆகியோர் இதர துணை வேடங்களிலும் நடித்துள்ளனர். தெலுங்கில் பெத்தலடு என்ற பெயரில் மொழிமாற்றம் செய்யப்பட்டு 2016 திசம்பர் 01 அன்று வெளியானது. இப்படத்தின் கதையானது சுஜாதா ரங்கராஜன் எழுதிய ஆ...! எனும் புதினத்தை அடிப்படையாகக் கொண்டது.
வெளியிணைப்புகள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:விஜய் ஆண்டனி இசையமைத்த திரைப்படங்கள் பகுப்பு:விஜய் ஆண்டனி நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
லவங்கி (திரைப்படம்)
லவங்கி 1946 ஆம் ஆண்டு வெளியான இந்திய தமிழ் திரைப்படமாகும். ஒய். வி. ராவ் தயாரித்து, இயக்கி வெளியிட்ட இத்திரைப்படத்தில் ஒய். வி. ராவ், குமாரி ருக்மணி, பி. ஆர். பந்துலு, கே. ஆர். ஜெயம்மா, கே. சாரங்கபாணி, கே. ஆர். செல்லம், டி. ஆர். ராமச்சந்திரன் ஆகியோர் முக்கிய பாத்திரங்களில் நடித்தனர்.
திரைக்கதை
லவங்கியின் கதை வரலாறும் கற்பனையும் கலந்த ஒன்றாகும். பேரரசன் ஷாஜஹானின் அவைக்களப் புலவராக இருந்தவர் என நம்பப்படும் ஜெகந்நாத பண்டிதர் என்ற பிரபல புலவர் ஒருவரை மையப்படுத்தி கதை அமைக்கப்பட்டுள்ளது.
சம்ஸ்கிருத பண்டிதரான ஜெகந்நாத பண்டிதர் பல மொழிகளில் பாண்டித்தியம் உடையவர். அவர் காமேஸ்வரி என்ற கிராமத்து இளம்பெண் ஒருத்தியை திருமணம் செய்துள்ளார். புகழும், பொருளும் சேர்க்க எண்ணி பண்டிதர் ஊரை விட்டுக் கிளம்புகிறார். பல இடங்களுக்கும் சென்றபின் டில்லியில் பேரரசர் ஷாஜஹானின் அவைக்களப் புலவராக நியமிக்கப்படுகிறார்.
ஆண்டுகள் பலவாகின. ஊரை விட்டுச் சென்ற கணவன் திரும்பாததால் மனைவி காமேஸ்வரி துயரத்தில் இருக்கிறாள். மேலும் வறுமை, ஊரார் பழிச்சொல் என்பவற்றுக்கு ஆளாகிறாள். ஊரிலிருந்த முத்தண்ணா என்பவனும் அவனது மனைவியும் காமேஸ்வரிக்குத் தொல்லை கொடுக்கின்றனர்.
துன்பம் தாங்க முடியாமல் காமேஸ்வரி டில்லிக்குப் புறப்படுகிறாள், அங்கே ராணி மும்தாஜ் அவளை ஒரு தீயவனின் பிடியிலிருந்து காப்பாற்றித் தன்னுடன் அழைத்துச் செல்கிறாள். காமேஸ்வரி தன் கணவனான புலவரைச் சந்திக்க ராணி ஏற்பாடு செய்கிறாள். ஆனால் புலவர் காமேஸ்வரி யாரென்றே மறந்துவிட்டார்.
ராணி மும்தாஜின் ஏற்பாட்டில் காமேஸ்வரி தன் தோற்றத்தை மாற்றி லவங்கி என பெயரையும் மாற்றுகிறாள். ராணியின் மாளிகையில் அவளது நடனத்தைப் பார்த்த பேரரசர் ஷாஜஹான் அவளை அரசவையில் நடனமாட ஏற்பாடு செய்கிறார். லவங்கியின் நடனம் எல்லோரையும் கவருகிறது.
புலவரின் பிறந்த நாளன்று அவருக்கு என்ன பரிசு வேண்டும் எனப் பேரரசர் கேட்க, தனக்கு லவங்கி வேண்டும் எனப் புலவர் பதில் சொல்கிறார்.
புலவருக்கும் லவங்கிக்கும் திருமணம் செய்து வைக்க ஏற்பாடு நடக்கிறது. திருமண வைபவத்தின் போது லவங்கியின் கழுத்தில் ஒரு மாங்கல்யம் இருப்பதைப் புலவர் கண்டு அவள் ஒரு ஏமாற்றுக்காரி என அரசரிடம் முறையிடுகிறார்.
புலவருக்கு எவ்வாறு உண்மையை உணர்த்தி அவரும் அவர் மனைவியும் மீண்டும் எப்படி ஒன்று சேர்கிறார்கள் என்பதே மீதிக்கதை.
நகைச்சுவை
இத்திரைப்படத்தில் இடம் பெற்ற நகைச்சுவை காலத்தால் முந்தியது. கே. சாரங்கபாணி, கே. ஆர். செல்லம் ஆகியோரின் மகன் டி. ஆர். ராமச்சந்திரன். மகன் ஒரு அசடன். இவன் ஒரு நாள் தன் தாயிடம் திருமண நாளின் முதலிரவில் என்ன நடக்கும் என்று கேட்கிறான். அப்போது அங்கு பிச்சை கேட்க வந்த ஒரு நாடோடிப் பெண் அவனிடம் தான் அதற்கு விடை சொல்லித்தருவதாக அவனைக் கூட்டிச் செல்கிறாள். பின்னர் டி. ஆர். ராமச்சந்திரனுக்குத் திருமணம் நடக்கிறது. தாலி கட்டும் சமயத்தில் அந்த நாடோடிப் பெண் திடீரென அங்கு வந்து தான் அவனது குழந்தையுடன் கர்ப்பமாக இருப்பதாகச் சொல்கிறாள்.
தயாரிப்பு விபரம்
பதிவு செய்யப்பட்ட வரலாற்றின்படி ஜெகந்நாத பண்டிதர் லவங்கி என்ற முஸ்லிம் பெண்ணைத் திருமணம் செய்ததாக உள்ளது. ஆனால் ராவ் கதையை மாற்றி எழுதினார். சென்னையின் பழமையான நியூடோன் கலையகத்தில் இத்திரைப்படம் படமாக்கப்பட்டது. ஜிதேன் பானர்ஜி ஒளிப்பதிவு செய்தார். எஃப். நாகூர் கலை, காட்சி ஜோடனை செய்தார். கதை, இசை, நகைச்சுவை எல்லாம் நன்றாக இருந்தும் ராவ் திருப்திப்படும் அளவுக்கு திரைப்படம் வெற்றி பெறவில்லை. இத்திரைப்படம் பின்னர் இந்தியில் மொழிமாற்றம் செய்யப்பட்டது.
பாடல்கள்
திரைப்படத்துக்கு சி. ஆர். சுப்பாராமன், ஹெச். பத்மநாப சாஸ்திரி ஆகியோர் இசையமைத்தனர். பாடல்களை இயற்றியவர் பாபநாசம் சிவன். பம்பாயைச் சேர்ந்த செல்வி அஜூரியின் நடனம் ஒன்றும் படத்தில் இடம் பெற்றது. அவரது கவர்ச்சி உடை பலரின் புருவத்தை உயர்த்த வைத்தது. வாசக்காரர் போலத் தோணுதே என்ற ராவும் ருக்மிணியும் பாடிய பாடல் பிரபலமானது.
வெளி இணைப்புகள்
பகுப்பு:1946 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. ஆர். இராமச்சந்திரன் நடித்த திரைப்படங்கள் பகுப்பு:கே. சாரங்கபாணி நடித்த திரைப்படங்கள்
கிளென் புரூக் - ஜாக்சன்
கிளென் புரூக் - ஜாக்சன் (Glen Bruk-Jackson, பிறப்பு: ஏப்ரல் 25 1969 ), சிம்பாப்வே அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டிலும் கலந்து கொண்டுள்ளார். இவர் 1993 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
பகுப்பு:சிம்பாப்வே துடுப்பாட்ட வீரர்கள் பகுப்பு:1969 பிறப்புகள் பகுப்பு:வாழும் நபர்கள்
காவ்யா பதிப்பகம்
காவ்யா பதிப்பகம் என்பது சென்னையைத் தலைமையிடமாகக் கொண்டு இயங்கும் ஒரு புத்தக வெளியீட்டு நிறுவனமாகும். 1981 ஆம் ஆண்டில் பெங்களூரு தமிழ்ச்சங்கத்தில் முனைவர் சு. சண்முகசுந்தரம் என்பவர் தனது மகள் காவ்யாவின் முதல் பிறந்த நாளன்று “காவ்யா பதிப்பகத்தைத் தொடங்கினார். “நல்ல நூல்கள் நல்ல நண்பர்கள்” என்கிற எண்ணத்தில் கவிதை, சிறுகதை, நாவல், நாடகம், திரைப்படம், ஆய்வுகள், விமர்சனங்கள் என இதுவரை 700 க்கும் மேற்பட்ட நூல்கள் இப்பதிப்பகத்தின் மூலம் வெளியிடப்பட்டுள்ளன. இவற்றுள் இலக்கியத் தடங்கள், வட்டாரச் சிறுகதைகள், தொகுப்புகள், அறிஞர்களின் கட்டுரைக் களஞ்சியம், நாட்டுப்புறவியல், தெய்வங்கள் தொகுப்புகள், மொழி பெயர்ப்புகள் போன்றவை குறிப்பிடத்தக்கவை.
பரிசு மற்றும் விருதுகள்
காவ்யா பதிப்பகத்தின் நூல்கள் இதுவரை 25 க்கும் மேற்பட்ட விருதுகளையும் பரிசுகளையும் பெற்றுள்ளது.
தமிழ்நாடு அரசு பரிசு
காவ்யா பதிப்பகம் வெளியிட்ட நூல்களில் தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் பரிசு பெற்ற நூல்களின் அட்டவணை இது.
வெளி இணைப்புகள்
பகுப்பு:தமிழ்ப் பதிப்பகங்கள்
கருக்கனஹள்ளி
கருக்கனஹள்ளி (Karukkanahalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், ஓசூர்வட்டம், கெலமங்கலம் ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 916 வீடுகள் உள்ளன. மக்கள் தொகை 3734, இதில் 1930 பேர் ஆண்கள், 1804 பேர் பெண்கள் ஆவர். எழுத்தறிவு விகிதம் 67.0% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
சிரட்டை
தேங்காயின் ஓடுகள் செரட்டைஅல்லது சிரட்டை அல்லது கொட்டாங்குச்சி என்று  பொதுவாக அழைக்கபடுகின்றது .குறிப்பாக தென் தமிழகத்தில்செரட்டை எனும் பெயரில் அழைக்கபடுகின்றது.
சிரட்டை கரி
ஐரோப்பிய மற்றும் ஆபிரிக்க நாடுகளில் சிரட்டை கரிக்கு அதிக கேள்வி நிலவுகிறது.
பகுப்பு:தென்னை
பண்டைய தமிழகம் (நூல்)
பண்டைய தமிழகம் என்பது யாழ்ப்பாணப் பல்கலைக்கழகத்தைச் சேர்ந்த வரலாற்றுத்துறை ஆசிரியரான சி.க. சிற்றம்பலம் என்பவரால் எழுதப்பட்ட வரலாற்றியல் மற்றும் தொல்லியல் நூலாகும். இதில் வரலாற்றுக்கு முற்பட்ட காலம், வரலாற்றுதயக் காலம், வரலாற்றுக்காலம் என தமிழக வரலாற்றை மூன்றாகப் பிரித்து அதற்கான தொல்லியற் சான்றுகள் மற்றும் பதிவுகளை மூலமாகக் கொண்டு எழுதப்பட்டுள்ளது.
நூல்
பகுப்பு:வரலாற்றியல் தமிழ் நூல்கள் பகுப்பு:தொல்லியல் தமிழ் நூல்கள் பகுப்பு:1999 தமிழ் நூல்கள்
ஆசிய விளையாட்டுப் போட்டிகள்
ஆசிய விளையாட்டுப் போட்டிகள் நான்காண்டுகளுக்கு ஒரு முறை ஆசிய நாடுகளின் விளையாட்டு வீரர்கள், வீராங்கனைகள் பங்குபெறும் பிரம்மாண்டமான விளையாட்டுப் போட்டிகளாகும். இப்போட்டிகள் 'ஆசியாட்' (Asiad) என்றும் அழைக்கப்படுகின்றன. சர்வதேச ஒலிம்பிக் கூட்டமைப்பின் மேற்பார்வையில் ஆசிய ஒலிம்பிக் குழுவினரால் இப்போட்டிகள் நடத்தப்படுகின்றன. முதலாவது ஆசிய விளையாட்டுப் போட்டிகள் 1952 ஆம் ஆண்டு இந்தியாவின் தலை நகரம் புது தில்லியில் நடைபெற்றறது.முதல் ஆசிய விளையாட்டில் பதினோரு நாடுகள் பங்கு கொண்டன. 17 ஆவது ஆசிய விளையாட்டுப் போட்டிகள் தென் கொரியா நாட்டின் இஞ்சியோன் நகரில் செப்டம்பர் 19 முதல் அக்டோபர் 04 2014 வரை நடைபெற்றன.ஆசிய விளையாட்டுப் இடைத்தொலைவு ஓட்டப்போட்டியில் பதக்கம் வென்ற முதல் தமிழ்ப் பெண் சாந்தி சௌந்திரராஜன் ஆவர்.
வெளி இணைப்புக்கள்
பகுப்பு:ஆசிய விளையாட்டுப் போட்டிகள்
சித்தாலபாக்கம் ஊராட்சி
சித்தாலபாக்கம் ஊராட்சி (Siththaalapaakkam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள தாமஸ் மலை ஊராட்சி ஒன்றிய த்தில் அமைந்துள்ளது. இந்த ஊராட்சி, சோழிங்கநல்லூர் சட்டமன்றத் தொகுதிக்கும் சென்னை தெற்கு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4989 ஆகும். இவர்களில் பெண்கள் 2461 பேரும் ஆண்கள் 2528 பேரும் உள்ளனர்.
தாம்பரம் மாநகராட்சியுடன் இணைத்தல்
3 நவம்பர் 2021 அன்று இந்த ஊராட்சியை தாம்பரம் மாநகராட்சியுடன் இணைக்கப்பட்டது.
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:செங்கல்பட்டு மாவட்டம்
இராமகிருசுண இயக்கம்
இராமகிருஷ்ணா மிஷன் மற்றும் இராமகிருஷ்ணா மடம் என்பவை இராமகிருஷ்ணா இயக்கம் அல்லது வேதாந்த இயக்கம் எனப்படும் உலகளாவிய ஆன்மீக இயக்கத்தின் இரட்டை அமைப்புகளாகும். இராமகிருஷ்ணா மிஷன் உதவிபுரிந்திடவும் மக்கள் பணியாற்றிடவும் தன்னார்வத் தொண்டர்களைக் கொண்டு மே 1,1897ஆம் ஆண்டு ஸ்ரீ ராமகிருஷ்ண பரமஹம்சரின் சீடரான சுவாமி விவேகானந்தரால் நிறுவப்பட்ட அமைப்பாகும்.நலவாழ்வு, பேரழிவு மீட்புப் பணிகள், கிராம வளர்ச்சி, பழங்குடி மேம்பாடு, துவக்க மற்றும் உயர்நிலைக் கல்வி மற்றும் பண்பாடு பேணுதல் எனப் பலதுறைகளில் முக்கிய பங்காற்றி வருகிறது. தனது நூற்றுக்கணக்கான துறவிகளின் மற்றும் ஆயிரக்கணக்கானத் தொண்டர்களைக் கொண்டு இப்பணிகளை அவ்வமைப்பு நிறைவேற்றி வருகிறது. கர்ம யோகம் எனப்படும் செயல்வழி வழிபாட்டுக் கொள்கைகளைக் கொண்டு இச்செயல்களை செய்து வருகிறது.
2013 ஆம் ஆண்டின் உத்தராகண்டம் பேரிடர் மீட்புப்பணியில் ராமகிருஷ்ண மிஷனின் பங்கு குறிப்பிடத்தக்கது.
இந்த மிஷனின் தலைமையகம் இந்தியா கொல்கத்தாவிலுள்ள பேலூர் மடத்தில் அமைந்துள்ளது.
யுனெஸ்கோ உடனான ஒப்புமை
1993 ஆம் ஆண்டு நிகழ்த்திய உரையில் யுனெஸ்கோ அமைப்பின் இயக்குநர் ஜெனரல் ஃபெடரிகோ மேயர், 1945 ஆம் ஆண்டு ஆரம்பிக்கப்பட்ட யுனெஸ்கோவின் அடிப்படைச் சட்ட திட்டம் 1897 இல் ஆரம்பிக்கப்பட்ட ராமகிருஷ்ண மிஷனின் நோக்கம், செயல்பாடுகளோடு ஒத்திருப்பதைக் கண்டு வியந்து குறிப்பிட்டுள்ளார்.
தேசிய விருது
இந்தியாவின் மத்திய சமூக நீதி அமைச்சகத்தின் தேசிய விருது, மாற்றுத் திறனாளிகள் மறுவாழ்விற்காக மிகச் சிறந்த முறையில் சேவையாற்றியதற்காக ராமகிருஷ்ண மிஷனின் கொல்கத்தா நரேந்திரப்பூர் ராமகிருஷ்ண மிஷனுக்கு வழங்கப்பட்டது. 1957 ஆம் ஆண்டு துவக்கப்பட்ட இந்த பார்வையற்ற மாணவர்கள் அகாடமி, பார்வையற்றவர்களின் கல்வி, வேலைப் பயிற்சிகள், சமூக, பொருளாதார மறுவாழ்விற்காகப் பாடுபட்டு வருகின்றது.2010 ஆம் வருடம் உலக மாற்றுத் திறனாளிகள் தினமான டிசம்பர் 3 ஆம் தேதி குடியரசுத் தலைவரிடமிருந்து இவ்விருது பெறப்பட்டது
வெளியிணைப்புகள்
பகுப்பு:இந்து சமய அமைப்புகள் பகுப்பு:இந்திய சமய அமைப்புகள் பகுப்பு:மேற்கு வங்காளத்தின் வரலாறு பகுப்பு:காந்தி அமைதிப் பரிசு பெற்றவர்கள்
இங்க என்ன சொல்லுது
இங்க என்ன சொல்லுது, 2014 இல் வெளியான தமிழ்த் திரைப்படமாகும். இதனை வின்சென்ட் செல்வா இயக்கியுள்ளார். இந்தப் படத்தில் நடிகர் சிலம்பரசன் "குட்டி பயலே... குட்டி பயலே" என்ற ஒரு பாடல் பாடியுள்ளார். இவர் சிறப்புத் தோற்றமாகவும் இப்படத்தில் நடிக்கிறார்.
மேற்கோள்கள்
பகுப்பு:2014 தமிழ்த் திரைப்படங்கள்
மு. ரா. அருணாசலக் கவிராயர்
'''மு. ரா. அருணாசலக் கவிராயர்''' என்பவர் தமிழகப் புலவரும், பதிப்பாளரும் உரையாசிரியரும் ஆவார். இவர் சேற்றூர் அருகில் உள்ள முகவூரில் பிறந்தவர். 19ஆம் நூற்றாண்டின் இறுதியிலும், 20ஆம் நூற்றாண்டின் முதற் பகுதியிலும் வாழ்ந்தவர். இவர் மு. இராமசாமிக் கவிராயரின் மகன்களில் ஒருவர். மு. ரா. சுப்பிரமணியக் கவிராயரும், மு. ரா. கந்தசாமிக் கவிராயரும் இவர்க்கு உடன் பிறந்தவர்கள். இவர் சிவகாசித் திருப்பதிப் பெருமான் மீது பல சிறு காப்பியங்கள் இயற்றியுள்ளார். பல அந்தாதிகளும் பிள்ளைத் தமிழ்களும் பதிகங்களும் இயற்றியிருக்கிறார். ஆறுமுக நாவலர் வரலாற்றையும் செய்யுளில் எழுதியுள்ளார். திருக்குறளைத் தெளிவான உரைநடையில் எழுதியிருக்கிறார். அதற்கு ஓர் உரையும் இயற்றியிருக்கிறார். பல உரைநடை நூல்களையும் எழுதியுள்ளார்.
குறிப்புகள்
பகுப்பு:கவிராயர்கள் பகுப்பு:தமிழ்ப் புலவர்கள் பகுப்பு:உரையாசிரியர்கள் பகுப்பு:திருக்குறள் உரையாசிரியர்கள்
நியோடிமியம்(II) குளோரைடு
நியோடிமியம்(II) குளோரைடு (Neodymium(II) chloride) என்பது NdCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் குளோரினும் சேர்ந்து இச்சேர்மம் உருவாகிறது. நியோடிமியம் டைகுளோரைடு என்ற பெயராலும் இது அழைக்கப்படுகிறது.
தயாரிப்பு
நியோடிமியம்(III) குளோரைடுடன் 650 பாகை செல்சியசு வெப்பநிலையில் நியோடிமியம் உலோகத்தைச் சேர்த்தும் ஒடுக்க வினைக்குப் பின் நியோடிமியம்(II) குளோரைடு தயாரிக்கலாம்.:
மேற்கோள்கள்
பகுப்பு:நியோடிமியம் சேர்மங்கள் பகுப்பு:குளோரைடுகள்
கட்டற்ற மென்பொருள் அறக்கட்டளை தமிழ்நாடு
கட்டற்ற மென்பொருள் அறக்கட்டளை தமிழ்நாடு (FSFTN), 2008 ஆம் ஆண்டு தொடங்கப்பட்ட ஒரு இலாப நோக்கற்ற நிறுவனம் ஆகும். இது கட்டற்ற மென்பொருள் இயக்கம் இந்தியாவின் ஒரு கிளை நிறுவனமாகும். தமிழ்நாட்டில் அண்ணா பல்கலைக்கழகம் மற்றும் சென்னை இந்திய தொழில்நுட்ப கழகம் உள்ளிட்ட கல்வி நிறுவனங்களில் இந்த அமைப்பு தீவிரமாகச் செயற்படுகிறது.
வெளி இணைப்புகள்
-
நோக்கங்கள்
FSFTN தளத்தின் படி, நிறுவனத்தின் முக்கிய குறிக்கோள்கள் பின்வருமாறு: பகுப்பு:கட்டற்றவை பகுப்பு:தமிழ்நாட்டு அமைப்புகள் பகுப்பு:தமிழ்க் கணிமை
அகப்புறச் சமயம்
அகப்புறச் சமயம் என்பது சைவச் சித்தாந்தத்தின் வேதங்கள் மற்றும் சிவாகமங்கள் இரண்டையும் ஏற்றுக்கொள்ளும் சமயங்களாகும். இந்த அகப்புறச் சமயங்கள் ஆறு என்று உமாபதி சிவாசாரியார் எழுதியுள்ள சங்கற்ப நிராகரணம் எனும் சைவசித்தாந்த நூலில் குறிப்பிடப்பட்டுள்ளது.
அவையாவன:
ஆதாரம்
பகுப்பு:சைவப் பிரிவுகள்